La A Natu Bed & Bakery Resort รีสอร์ทสุดชิวที่ปรานบุรี หนนี้มาพักเป็นครั้งที่สอง จะรีวิวทั้งขนมและก็อาหารเช้าของทางที่พักนะคะ เมื่อหลายปีก่อนมาพักครั้งแรก อาหารและขนม รสชาติดีอร่อย ครั้งนี้ก็ยังเหมือนเดิมค่ะ บรรยากาศที่นี่ค่อนข้างส่วนตัว เหมาะกับการมาชาร์ตแบตมาก คนไม่พลุกพล่าน เพราะมีห้องพักไม่มากนัก เงียบสงบ เหมาะกับการพักผ่อนมากๆค่ะ 

ครั้งแรกซื้อที่พักจากงานท่องเที่ยวจะมีชุด Afternoon Tea มาให้ฟรี แต่รอบนี้ เราจองห้องพักผ่านทางเวป ไม่มีชุดนี้ให้ฟรีนะคะต้องสั่งเสียเงินเองตามปกติ Y_Y 

Open 8.00-21.00
Tel. 032-689941 , 081-7318688
Free Wifi 
มีที่จอดรถ

### รายการที่สั่ง ###

Afternoon Tea Set (350฿++) เลือกชากลิ่นอะไรก็ได้ 1 ชนิด จะมีแก้วมาให้ 2 ถ้วย สามารถเติมน้ำร้อนได้ตลอด ส่วนขนม ปริมาณแอบน้อยลงจากครั้งก่อน จำนวนชิ้นหดลง แต่ราคายังเท่าเดิม รสชาติก็ยังดีเหมือนเดิม ไม่ว่าจะเป็นสโคน พานาคอตตา แซนวิช เค้กแครอท บราวนี่ เค้กชอคโกแลต สตรอเบอรี่ชีสพาย เบเกอรี่ที่นี่อร่อยเสมอต้นเสมอปลายจริงๆค่ะ แต่เอาเข้าจริง ทั้งเซทนี้เราทานคนเดียวนะคะ ค่อนข้างเล็กและน้อยค่ะไม่สะเทือนท้อง :p


ชุดอาหารเข้า ถ้าพักที่นี่ เราสามารถเลือกรายการอาหารได้ทั้งหมดจากที่มี เราก็เหมามากินเกือบหมดอีกแล้ว ครั้งก่อนก็ทำแบบนี้ อาหารเช้าที่นี่อร่อย หลากหลาย และรสชาติที่หมดเลยค่ะ เป็นอีกที่พักที่เราชอบอาหารเช้ามาก ง่ายๆแต่รสชาติดีงาม

เราสั่ง ข้าวต้มหมู ข้าวต้มไก่ ข้าวหมูทอดกระเทียมพริกไทย ข้าวไข่เจียว แพนเค้ก วาฟเฟิล เฟร้นโทส ABF อร่อยหมดค่ะ โดยเฉพาะ แพนเค้ก วาฟเฟิล เฟร้นโทส ห้ามพลาดสั่งละ ไปสองคนก็สั่งเบิ้ลได้นะคะ นี่เราสั่งมากินคนเดียวหมดเลย ที่เป็นเบเกอรี่ ฮ่าาา ท้องแตกตายมากค่ะ อิ่มไปครึ่งวันทีเดียว หากใครไม่อยากทานที่ห้องอาหาร สามารถแจ้ง พนง ให้นำมาเสริฟที่ห้องพักได้นะคะ

*** ใครมองหาที่พักดีๆเงียบสงบ อาหารอร่อย บรรยากาศสบายๆชิวๆ ที่นี่เป็นอีกตัวเลือกที่เหมาะแก่การมาพักผ่อน หรือมาสวีทค่ะ ***